এমন অবস্থা থেকে উত্তরনের উপায় তাহলে কী? এ বিষয়ে ডা: মোহিত কামাল বলেন, শিশু সংগঠনগুলোকে আবার জাগিয়ে তোলা দরকার। এ কাজটা সবাই মিলে করতে হবে। আর আমরা কোন ক্লাস থেকে বাচ্চার হাতে একটা স্মার্টফোন তুলে দেব, তার একটা নীতিমালা হওয়া দরকার। যে কোন একটা পর্যায় থেকে এটি ঘোষণা করতে হবে। নয়তো একটা বয়সে কেউ পাবে, কেউ পাবে না, এটা নিয়েও সমস্যা তৈরী হবে। বাজে ওয়েবসাইটগুলো ফিল্টার করতে হবে, সরকারিভাবে। তাহলে আমরা তাদেরকে রক্ষা করতে পারবো। আর সন্তানদের প্রতি মা-বাবার নিবিড় মনোযোগ থাকতে হবে। অনেক মা-বাবা বড় চাকরি করে, ব্যস্ত থাকে। আর বাচ্চারা বড় হয় ড্রাইভার বা কাজের বুয়ার সাথে মিশে। ফলে তাদের দ্বারা ওরা প্রভাবিত হয়।’